**Irakli Garibasjvili** (født 28. juni 1982) er en georgisk politiker som har vært statsminister i Georgia siden 22. februar 2021. Han var også statsminister i perioden 20. november 2013 til 29. desember 2015, og han er tidligere næringslivsleder. Han trådte inn i politikken i oktober 2012 da han ble utnevnt til innenriksminister i Georgia i regjeringen til Bidzina Ivanisjvili. Ivanisjvili pekte selv på Garibasjvili som sin etterfølger da han gikk av som statsminister i november 2013.

Biografi
--------

Fra 1999 til 2005 studerte han internasjonal politikk ved Statsuniversitetet i Tbilisi og han har mastergrad fra dette studiet. Han har også studert ved Université Panthéon-Sorbonne. Fra 2004 har han arbeidet sammen med mangemilliardæren Bidzina Ivanisjvili, blant annet i entreprenørselskapet Burji, og som medlem av representantskapet i Ivanisjvilis Cartu Bank (fra 2007).

Garibasjvili startet sin politiske karriere da Ivanisjvili startet partiet *Georgias drøm – Demokratisk Georgia* i februar 2012. Garibasjvili var blant initiativtakerne og ble leder for partiets revisjonskomite. Han ble også innvalgt blant partiets kandidater ved parlamentsvalget i 2012. Da Ivanisjvili som valgvinner ble statsminister utnevnte han Garibasjvili til innenriksminister. Garibasjvili var da 30 år, regjeringens yngste, og ble betegnet som Ivanisjvilis høyre hånd.

Ivanisjvili gikk av som statsminister etter et år, og han pekte på Garibasjvili som sin etterfølger. Garibasjvili ble valgt til statsminister 20. november 2013. Fire dager senereble han også valgt til formann i partiet *Georgias drøm – Demokratisk Georgia* hvor han også etterfulgte Ivansjvili. Garibasjvili kunngjorde 23. desember 2015 at han gikk av som statsminister. Han ga ikke noen begrunnelse for avgangen, men det ble spekulert i om det skyldtes lav oppslutning om partiet, press fra hans forgjenger Ivanisjvili eller uenighet med president Giorgi Margvelasjvili. Han ble 29. desember 2015 etterfulgt som statsminister av Giorgi Kvirikasjvili som hadde vært utenriksminister i regjeringen hans.

I utenrikspolitikken klarte Garibasjvili å bedre forholdet til Russland selv om han i sin statsministerperiode aldri besøkte eller mottok besøk fra landet. Han la også vekt på gode forbindelser med EU og undertegnet i juni 2014 en frihandelsavtale med EU.

Fra 8. desember 2019 var Garibasjvili tilbake i regjeringen som forsvarsminister i statsminister Giorgi Gakharias regjering. 22. februar 2021 gikk Gakharia av som statsminister etter intern uenighet om arrestasjon av opposisjonspolitikeren Nika Melia og Garibasjvili ble valgt til ny statsminister med 87 mot 2 stemmer.

Familie
-------

Ilham Aliyev and Prime Minister of Georgia Iraкli Garibashvili held one-on-one meeting
Garibasjvili er gift med Nunuka Tamazasjvili (født 1983) og paret har fire barn.

Referanser
----------

1. ↑   Davos 2014 Participant List, uttrykt i referansen som 1982[Hentet fra Wikidata]
2. ↑   www.president.gov.ua[Hentet fra Wikidata]
3. ↑  «Civil Georgia». 20. november 2013. Archived from the original on 21. mars 2015. Besøkt 25. februar 2021. CS1-vedlikehold: Uheldig URL (link)
4. 1 2  «Biography of the Prime Minister». Government of Georgia.
5. ↑  «Georgia: Interior Minister Irakli Gharibashvili Proposed as PM». Eurasianet. 2. november 2013.
6. ↑  «Gharibashvili biography». netgazeti.ge.
7. ↑  «New Interior Minister Names his Deputies». Civil Georgia. 30. oktober 2012.
8. ↑  «Garibashvili Named as Next PM». Civil Georgia. 2. november 2013.
9. ↑  «Ivanishvili: 'I Quit Politics, But Remain Active Citizen'». Civil Georgia. 24. november 2013.
10. ↑  «PM Irakli Garibashvili Resigns». Civil.ge. 23. desember 2015. Archived from the original on 4. mars 2016. Besøkt 25. februar 2021. CS1-vedlikehold: Uheldig URL (link)
11. ↑  Liz Fuller (24. desember 2015). «Did Georgia's 'Informal Leader' Pressure Prime Minister To Resign?». Radio Free Europe/Radio Liberty.
12. ↑  «Kvirikashvili Confirmed as New PM». Civil.ge. 30. desember 2015.
13. ↑  «Prime Minister's Visits and Meetings». Government of Georgia.
14. ↑  «EU-Georgia relations». European External Action Service.
15. ↑  «Georgia gets new prime minister». Politico. 22. februar 2021.
16. ↑  «Ex-Soviet republic Georgia’s parliament appoints new premier». AP News. 22. februar 2021.
17. ↑  «Asset Declaration». Arkivert fra originalen 25. desember 2015. Besøkt 25. februar 2021.

|  |  |
| --- | --- |
| Oppslagsverk/autoritetsdata | Brockhaus Enzyklopädie **·** VIAF **·** GND **·** Munzinger (iba)
 |